พระราชกฤษฎีกาจัดตั้งเทศบาลนครปากเกร็ดจังหวัดนนทบุรีพ.ศ. ๒๕๔๓ ภูมิพลอดุลยเดชป.ร.ให้ไว้ ณวันที่ ๑๖ กุมภาพันธ์ พ.ศ. ๒๕๔๓เป็นปีที่๕๕ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลนครโดยเปลี่ยนแปลงฐานะเทศบาลเมืองปากเกร็ด จังหวัดนนทบุรี เป็นเทศบาลนครปากเกร็ด จังหวัดนนทบุรีอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๑๓ วรรคหนึ่ง แห่งพระราชบัญญัติเทศบาลพ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลนครปากเกร็ด จังหวัดนนทบุรี พ.ศ. ๒๕๔๓มาตรา ๒[๑]พระราชกฤษฎีกานี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลเมืองปากเกร็ดจังหวัดนนทบุรี เป็นเทศบาลนครมีชื่อว่า เทศบาลนครปากเกร็ด จังหวัดนนทบุรีมาตรา ๔ให้กำหนดเขตเทศบาลนครปากเกร็ด จังหวัดนนทบุรี ไว้ดังนี้หลักเขตที่ ๑ ตั้งอยู่ที่จุดซึ่งแนวกึ่งกลางแม่น้ำเจ้าพระยาบรรจบกับแนวกึ่งกลางคลองบ้านใหม่ด้านเหนือจากหลักเขตที่ ๑ เป็นเส้นเลียบแนวกึ่งกลางคลองบ้านใหม่ซึ่งเป็นเส้นแบ่งเขตการปกครองระหว่างจังหวัดนนทบุรีกับจังหวัดปทุมธานีไปทางทิศตะวันออก ผ่านทางหลวงแผ่นดินหมายเลข ๓๐๖ (สายต่อทางของกรมโยธาธิการควบคุม -บรรจบทางหลวงแผ่นดินหมายเลข ๓๔๖ (บางพูน)) และทางพิเศษสายบางปะอิน - ปากเกร็ดถึงหลักเขตที่ ๒ ซึ่งตั้งอยู่ริมคลองประปา ฝั่งตะวันตกที่จุดซึ่งเส้นแบ่งเขตการปกครองระหว่างจังหวัดนนทบุรีกับจังหวัดปทุมธานี บรรจบกับเส้นแบ่งเขตการปกครองระหว่างจังหวัดนนทบุรีกับกรุงเทพมหานครด้านตะวันออกจากหลักเขตที่ ๒ เป็นเส้นเลียบริมคลองประปา ฝั่งตะวันตกซึ่งเป็นเส้นแบ่งเขตการปกครองระหว่างจังหวัดนนทบุรีกับกรุงเทพมหานคร ไปทางทิศใต้ถึงหลักเขตที่ ๓ ซึ่งตั้งอยู่ที่จุดกึ่งกลางคลองบางตลาด อันเป็นจุดซึ่งเส้นแบ่งเขตการปกครองระหว่างอำเภอปากเกร็ดกับอำเภอเมืองนนทบุรีจังหวัดนนทบุรี บรรจบกับเส้นแบ่งเขตการปกครองระหว่างจังหวัดนนทบุรีกับกรุงเทพมหานครด้านใต้จากหลักเขตที่ ๓ เป็นเส้นเลียบแนวกึ่งกลางคลองบางตลาดซึ่งเป็นเส้นแบ่งเขตการปกครองระหว่างอำเภอปากเกร็ดกับอำเภอเมืองนนทบุรีจังหวัดนนทบุรี ไปทางทิศตะวันตกเฉียงเหนือ ผ่านทางพิเศษสายแจ้งวัฒนะ - บางโคล่และทางหลวงแผ่นดินหมายเลข ๓๐๖ (สายต่อทางของกรมโยธาธิการควบคุม - บรรจบทางหลวงแผ่นดินหมายเลข๓๔๖ (บางพูน)) ถึงหลักเขตที่ ๔ ซึ่งตั้งอยู่ที่จุดซึ่งแนวกึ่งกลางแม่น้ำเจ้าพระยาบรรจบกับแนวกึ่งกลางคลองบางตลาดด้านตะวันตกจากหลักเขตที่ ๔ เป็นเส้นเลียบแนวกึ่งกลางแม่น้ำเจ้าพระยาไปทางทิศตะวันตกเฉียงเหนือ ถึงหลักเขตที่ ๕ซึ่งตั้งอยู่ที่จุดซึ่งแนวกึ่งกลางแม่น้ำเจ้าพระยา บรรจบกับแนวกึ่งกลางแม่น้ำลัดเกร็ดจากหลักเขตที่ ๕ เป็นเส้นเลียบแนวกึ่งกลางแม่น้ำลัดเกร็ดไปทางทิศเหนือ ถึงหลักเขตที่ ๖ ซึ่งตั้งอยู่ที่จุดซึ่งแนวกึ่งกลางแม่น้ำเจ้าพระยาบรรจบแนวกึ่งกลางแม่น้ำลัดเกร็ดจากหลักเขตที่ ๖ เป็นเส้นเลียบแนวกึ่งกลางแม่น้ำเจ้าพระยาไปทางทิศตะวันออกเฉียงเหนือ จนบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลนครปากเกร็ด จังหวัดนนทบุรี พ.ศ. ๒๕๔๓(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากเทศบาลเมืองปากเกร็ด จังหวัดนนทบุรี มีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลนครปากเกร็ด จังหวัดนนทบุรี จึงจำเป็นต้องตราพระราชกฤษฎีกานี้อัมพิกา/แก้ไข๒๓ เมษายน ๒๕๔๕ปิติวรรณ/ปรับปรุง๑๓ เมษายน๒๕๖๓ปาจรีย์/ตรวจ๖ ตุลาคม๒๕๖๓[๑] ราชกิจจานุเบกษาเล่ม ๑๑๗/ตอนที่ ๑๐ ก/หน้า ๒๕/๒๐ กุมภาพันธ์ ๒๕๔๓